ГуфIэгъуэ кIыхь ирехъу!
Жэуап зыхь секретарым и къуэдзэу «Адыгэ псалъэ» газетым илъэс куэд хъуауэ къыщыддэлажьэ ДыщэкI Соня и унагъуэм гуфIэгъуэшхуэ къихъуащ. иджыблагъэ и щIалэ закъуэ Азэмэт унагъуэ хъуащ.
Сонярэ абы и щхьэгъусэ Инэрокъуэ (ПхытIыкI) Юрэрэ я гущIэм щагъафIэ хъуэпсапIэр къехъулIащи, ди гуапэщ ар гуфIэгъуэ кIыхь яхуэхъуну, я лъэр нэхъри жан зыщIын Iуэху куэд я щIэблэм къадэхъуну, я жьэгу мафIэр мыужьыхыну.
Лъэпкъым унагъуэщIэ къыхэхъуэныр фIыгъуэшхуэщи, щхьэгъусэ зэхуэхъуа ныбжьыщIэхэм — Азэмэтрэ Миланэрэ — дохъуэхъу гъащIэм лъэ быдэкIэ хыхьэну, щIэблэ дахэ къащIэхъуэну, узыншэу, зэгурыIуэрэ зэдэIуэжу, нэхъыжьхэм я жьауэм щIэту псэуну!
«Адыгэ псалъэ» газетым и лэжьакIуэхэр.
